JohanHeinsen/ENO huggingface dataset:
Odense Adresse-Contoirs Efterretninger, 1845-01-09
Det svenske Akademie feirede den 20 Decbr. sin Aars fest paa den store Børssal i Stokholm i Kongehusets og saa mange Tilhøreres Nærværelse, som Salen kunde rumme. Akademiets Directeur Geiier aabnede Mødet med en Tale, hvori Gustav den Tredie og hans Mening med det svenske Akademies Stiftelse tegnedes med snilrige Træk. Det var den upartiske Sagaskriver, som efter de grundigste Studier af denne rigtbegavede Mand og hans Tid maaskee for første Gang lod Gustav fremstaae i hans rette Lys. Han bemærkede blandt Andet, at Gustav III i Naturgaver overgik alle de Digtere, Talere og Konstnere, som omgav ham. Derfra gik han over til Nutiden og viede Carl Johans Minde en smuk Hylding ved nogle skizzerende Træk af den skjønne Litteraturs Historie fra Gustavs til vore Dage, som han tillagde en national Tendents i den Forstand, at den ogsaa omfatter de nærbeslægtede nordiske Folk. Akademiet havde i dette Aar modtaget 24 Priisskrifter, hvoraf 21 i Digtekonst, 3 i Veltalenhed. Af de sidste havde Akademiet tilkjendt en Beretning og Rigsdagen 1713. 14 sin store Belønning. Der oplæstes Stykker af dette Skrift, som vidnede og en ualmindelig Oversigt og Anordning af Detaillen, tilligemed en simpel og behagelig Fremstillingsmaade. Forfatteren, Docent i Historien i Upsala, Magister Bovallius fremtraadte og modtog Belønningen. Derefter oplæstes Fragmenter af et Digt kaldet "Lidandets Vakter. Det var belønnet med den anden Priis; den fraværende Forfatter var Hospræsten A. Afzelius. Den mindre Belønning tilkjendtes Friherre Cederstrøm for en Sang til Digteren Oxenstjernas Minde. Derefter tilkjendegav Directeuren, at Akademiet havde besluttet at overlevere Frederika Bremer dets store Medaille, som Erkjendelse af hendes udmærkede Fortjenester af Litteraturen. Den Belønning af 56 Dukater, som Carl Johan havde bestemt til aarlig at tildeles en udmærket Forfatter, havde Akademiet for dette Aar tildeelt Dr. Reuterdahl. Gienstand for Akademiets Skuepenge og Æresminde var denne Gang den 1714 fødte og 1783 afdøde udmærkede Astronom Wargentin, hvis af Franzen forfattede Biographi oplæstes af Berzelius. Akademiet har foruden de sædvanlige Priisæmner for næste Aar udsat en Priis af 100 Dukater for en Sang over Carl Johan.
Odense Adresse-Contoirs Efterretninger, 1845-01-09
J sidste Semester have 459 Studerende besøgt Lunds Universitet; 55 ere blevne inscriberede. 164 studerede Theologie, 140 Lovkyndighed, 43 Medicin og 336 de under det philosophiske Facultet liggende Fag. 168 ere mellem 15 og 20 Aar, 329 mellem 20 og 25, 134 mellem 25 og 30, 35 mellem 30 og 35, og 17 mellem 35 og 40. 24 ere Sønner af Adelsmænd, 129 af Præster, 188 af Borgere, 159 af Bønder, 140 af civile Embedsmænd og 43 af Militaire.
Odense Adresse-Contoirs Efterretninger, 1845-01-09
Fædrelandet. Offentlige Foranstaltninger. Hof= og Stadsretten har afsagt Dom i Sagen imod Kleinsmedsvend Nielsen. De af Jndstævnte Kleinsmedsvend P. C. Nielsen i et Jnserat med Overskrift "Spørgsmaal i Bladet "Politivennen" brugte, for Citanten Smedemester P. Jensen fornærmelige Udladelser bør døde og magtesløse at være, saa at de ikke komme Citanten til Forkleinelse paa gode Navn og Rygte; og bør Jndstævnte for sit i saa Henseende udviste Forhold bøde 50 Rbd. Sølv til Kjøbenhavns Fattigvæsens Hovedkasse, samt være den i Frdn. af 27 Septbr. 1799 §20 anordnede Censur undergiven i 1 Aar. Processens Omkostninger betaler Jndstævnte til Citanten med 16 Rbd. Sølv. J Hof= og Stadsretten afsagdes den 6 ds. Dom i den Sag, Capitain Bartels har anlagt mod Redacteuren af Den Frisindede", Claudius Rosenhoff, for formeentlige Jnjurier. Hr. Rosenhoff frifandtes for Citantens Tiltale, og Processens Omkostninger ophævedes. Ligesom i Foraaret 1844 saaledes vil der ogsaa fra 1 Januar d. A. at regne indtræde en betydelig Deel Forbedringer i den danske Postgang, saavelsom en i flere Henseender hensigtsmæssigere Administration, navnligen ere samtlige Postmestere fra fornævnte Tid tillagte en fast aarlig Gage, i Stedet for at den største Deel af denne tidligere tilflød dem af de Gebyhrer, der er lagdes af de Corresponderende og Reisende.
Odense Adresse-Contoirs Efterretninger, 1845-01-09
Efterretning om ledige geistlige Embeder og de samme paa hvilende Byrder: Mandøe Sognekald samt Skolelærerembede i Ribe Stift; gl. Angivelse 90 Rd., har nu følgende Jndtægter: 1) Korniende 8 Tdr. Byg, 2) 10 a 20 Tiendelam; 3) Høitidsoffer, og Accidentser omtrent 32 Rbd.; 4) Midsommersrente og Mikkelsdagsrettighed omtrent 62 Rbd.; 5) Fisketiende af Værdi, omtrent 8 Rbd.; 6) Kirkesanger= og Skolelærerembedet indbringer omtrent 24 Rbd.; 7) Præstegaarden (hvis Bygninger, paa et lidet, Præsten privat tilhørende Udhuus nær, vedligeholdes af Beboerne i Sognet) har Ager og Eng til 10 Skpr. Hartkorn gl. Matricul; 8) ifølge allerh. Resol. af 5 Marts 1841 (Cancelliskriv, af 24 Juni s. A.) er Kaldet tillagt 150 Rbd. aarlig af Finantserne; Sognebeboerne yde nogle Ægter til Fastlandet og vedligeholde Hegnet om 2 smaae Haver. Byrder: 1) Lønning til en Mand, som forestaaer Kirkesangen, 15 Rbd.; 2) Skatter og Expenser 6 a 7 Rbd.; 3) Enkepension vil blive at svare. Brændsel og Brødkorn maa haves fra Fastlandet.
Odense Adresse-Contoirs Efterretninger, 1845-01-09
Blandinger. Den 3 de, ankom Hs. K. H. Kronprindsen til Flensborg, hvor Høisamme dog ikkun opholdt sig i 1 Time, af begge Gardekorpserne var stillet en Æresvagt. Hilset af enthusiastiske Hurraraab afreiste Høisamme til Slesvig. Det glæder os - siger Flensb. Zeit. –, at vi med den bedste Grund, ifølge authentiske Meddelelser, kunne erklære de i flere Blade læste Antydninger og Øiemedet med Kronprindsens Reise for aldeles usande. - (Hs. Kgl. Høihed kan nok ventes tilbage til Odense den 2 Febr.)J Berl. Tid. berettes, at Gavlen og Tagværket af et Baghuus i Kjøbenhavn, som er under Bygning, styrtede i Søndags Eftermiddags sammen og faldt ned deels i Naboeiendommen og deels i Bygningen selv.
Odense Adresse-Contoirs Efterretninger, 1845-01-09
To Muursvende bleve ved denne Leilighed meget forslaaede, men skulle imidlertid være uden Livsfare.
Odense Adresse-Contoirs Efterretninger, 1845-01-09
Under den sidste pludselig indtraadte Jislæg vare Fiskerne Joh. Nielsen og Chr. Steffensen af Aalborg, paa Nedtouren fra Fuursund, indefrosne med deres Baad i Jsen i Livs Bredning og maatte saaledes tilbringe halvanden Døgn fra den 19 Decbr. om Aftenen til den 21de om Middagen, uden Fødemidler eller Beskyttelse mod den tiltagende skarpe Frost, i den kummer ligste Tilstand, kun opholdende Livet ved at gave i den salte Jis. Efter Foranledning af Herredsfogden i Løgstør, Hr. Cancelliraad Svanenskjold, begave allerede om Løverdag Aften den 20de Skibsførerne A. Schou, C. Davidsen og M. Davidsen samt Sømændene M. Skjønning, P. C. Conradsen og J. P. Knudsen sig ud fra Løgstør for at frelse de Faretruede, men maatte vende tilbage og først næste Dag, Søndag Middag den 21de, lykkedes det ved nyt Forsøg at naae Baaden og bringe de af Kulde og Næringsmangel halvt Forkomne til Løgstør, hvorfra de senere ere ankomne til Aalborg og have bedet Aalb. A. Red. fremsende deres inderlige Tak saavel til den Øvrighedsperson, der saa nidkjært tog sig af deres Redning, som til deres udholdende brave Redningsmænd.
Odense Adresse-Contoirs Efterretninger, 1845-01-09
J Aalb. A. læses følgende nærmere Omstændigheder ved det tidligere omtalte Mord paa Lille-Eng Efterat Ungkarl Jens Christensen, der havde et lidet Kammer tilleie hos Niels Chr. Christensen, som havde Stedet "Lille-Eng" i Forpagtning, Tirsdagen den 24 Aug. f. A., omtrent Kl. 8 om Aftenen, havde forladt Forpagterens Dagligstue, hvor han opholdt sig imedens der blev spiist Aftensmad, og begivet sig, som det formodes, ud i sit Kammer, der var i den anden Vinkel bygning af Stedet, for at gaae til Segns, blev han ikke seet af Husets Folk den paafølgende Onsdag og Torsdag, hvorimod Døren til hans Kammer, som sædvanligt, naar han ikke var derinde, befandtes lukket med en Haspe paa en Stabel og en liden Hængelaas for, Fredagen den 30 August, efterat Forpagter Niels Chr. Christensen var reist til Vendsyssel om Morgenen, opdagede Tjenestepigen hen paa Formiddagen, ved at see ind af Vinduet til Jens Christensens Kammer, at han laae - som hun syntes - død paa Gulvet udenfor Sengen, hvilket hun derpaa anmeldte for hendes Madmoder og Forpagterens Moder samt Jens Christensens Kjæreste, Jnger Marie Andersdatter, der boede i et Huus i Nærheden, men var kommen op til "Lille-Eng", og en paa Marken tætved gaaende Karl, der blev tilkaldt, og blev der da sendt Bud efter Sognefogden i Norretranders, som, tilligemed sin Medhielper, strax indfandt sig ved Lille-Eng" og aabnede Døren til Kammeret ved at brække Laasen fra, og Jens Christensen fandtes da liggende nøgen og død paa Gulvet med blodigt Hoved og Ansigt med Blodpletter paa Brystet og Armene, ligesom der og var Blod paa Væggen ved Sengen og paa Gulvet, hvorom samme Dag blev gjort Jndberetning til vedkommende Retsbetjent. Ved den derefter den 31 Aug. og 1 Septbr. afholdte Obductionsforretning befandtes den Afdøde, der skjønnedes at være en Mand paa omtrent 30 Aar af stærk muskuløs Bygning, at være tilføiet en heel Mængde Slag og Saar, deels i Hovedet, der var overtrukket med størknet Blod som en Maske, og deels paa Armene, og vare derhos samtlige Hovedets Been brudte og splintrede i mangfoldige mindre og saa at selve Hjernen kunde udtages efterat Beenstumperne vare udpillede. Hjernemassen selv fandtes saaret paa Steder, der svarede til de udvendige Saar og Beensplinter vare overalt fra trængte ind i Massen; ligesom og Næsens Brusk og Been vare kløvede og, foruden endeel andre Contusioner og Beskadigelser paa Armene, fandtes et saakaldet Stiksaar paa hver Arm, 4 a 5 Tommer langt, gaaende nedenfra og opad. Efter Conclusionen i Visum repertum maatte de i høieste Grad betydelige Beskadigelser af Hovedet, uden Hensyn til den Syges Alder og individuelle Legemsbeskaffenhed, have en øieblikkelig Død til Følge og Saarene ansaaes, efter Obducenternes Formening, anbragte med et skarpt Jnstrument med en ikke meget lang Eg, med Undtagelse af de saakaldte Stiksaar paa Armene, der forudsætte Brugen af et spidst og langt Redskab, samt at flere Personer der maatte have været deelagtige. (Forts.)
Odense Adresse-Contoirs Efterretninger, 1845-01-09
Om det Fortiden i Kjøbenhavn værende Guerraske Beriderselskab hedder det i Aarh. A. Samme Aften optraadte ogsaa Romerinden Dille Letard, en lang Tid Parisernes Afgud, hvem udenlandske Blade i rigt Maal have offret deres Virak.
Odense Adresse-Contoirs Efterretninger, 1845-01-09
Kjøbenhavnerne troe ei paa Afguder; men Yndlinger kunne de ikke undvære, ligesaa lidt som de fingerede Guder selv, og vi see i Sandhed Jntet i Veien for, at hun skulde blive deres prima-Yndling. Har Man seet hende i hendes glimrende spanske Dragt, i hendes grande course volante, skulde Man idetmindste forgiæves bryde sit Hoved med, hvad der manglede hende for at blive det. J den store Damemanovre a la grecque, der endte Forestillingen, optraadte hun rigtignok med 8 mægtige Rivalinder, hvis Anførerinde hun var; Enhver af disse var maaskee værdig til en Yndlings Rang, og samlede udgjorde de otte gode Undskyldninger for Publikums mulige Tvivlraadighed. Saameget er ialtfald vist, at Mange svore i Hjertet paa, at der var ni Stjerner paa Himlen, endskjøndt det udenfor øsede ned, og et mørkt Skydække hvilede over Tagene. - Endnu engang fremtraadte Hr. Guerra, idet han, under en strakt Carriere, udførte den første Fløitestemme i en Arie af Grev Hugo af Paris, under Accompagnement af Orchestret. For dette Kunststykke blev han fremkaldt. Comikeren, eller som han almindeligt kaldes: Bajazen, Viool, er fuldendt i sit Slags, og hans Præstationer overgaae Alt hvad Man hidtil har seet her. Kjendte Man ikke sin egen Natur saa nøie, skulde Man, ved at see ham, virkelig være i Uvished om Gud har skabt Menneskeet til at gaae paa Hænder, Hoved eller Fødder. Han kan haandtere sine Ledemod som han selv vil, Alt er bøieligt paa ham, og desuden besidder han en sjelden Gratie i alle sine Bevægelser. Han staaer saaledes paa Hovedet i 10 Minuter paa et Glas, i hvilken Tid han drikker, spiser, ryger Tobak, afskyder et Par Pistoler, Alt med Benene i Veiret og Hovedet nedad; han puster en Paa fuglefjer ud af et Pusterør, slaaer, medens Fjedren er i Veiret, en Saltomortale, og opfanger Fjedren med sin Næsespids. - Hestene (56 i Tallet) ere kostbare og af ædel Race, ligefra den arabiske Dystløber til den modige Hebridehest, der er saa lille, at en velvoxen Mand, i bogstavelig Forstand, maa lægge sine Been dobbelt, som Man siger, for at kunne ride den. Ved Hr. Guerras Kunst have disse Dyr modtaget en utrolig Udvikling: de dandse i Takten, forstaae at valse rundt, ja endog parviis o. s. v. Skjøndt Selskabet hver Aften har stort Tilløb, er det dog neppe at antage, at det vil kunne bestaae ret længe her, da det er for stort og dets Udgifter for betydelige til at det kan giøre Regning paa et tilsvarende Besøg. - Directeuren for det italienske Kunstberiderselskab har anlagt Proces mod Petoletti, Eieren af Circus, fordi denne er altfor lille til at det kan svare Regning for ham, ligesom ogsaa Ridepladsen selv er saa indskrænket, at Hestene bestandig maa gaae i en Skraaning, som giør Balancen meget besværlig, hvorfor ogsaa Rytterne hyppigen falde af; selv Rudolph Guerra bares forleden som død ud fra Pladsen."
Odense Adresse-Contoirs Efterretninger, 1845-01-09
Ved Valget af en Borgerrepræsentant i Veile erholdt Collecteur Packness 65 St. af 130 Stemmegivende, i Thisted er Boghandler Kreiberg valgt til Repræsentant; i Viborg Kjøbmand G. Boye, i Horsens gjenvalgtes Kjøbmand Madsen og Snedkermester Fischer, i Slagelse Brændeviinsbrænder O. Petersen og Farver Boeck (gjenvalgt); i Frederikssund Forligelsescommissair Kjøbmand H. S. Frandsen; Roeskilde Kjøbmand Hammer.
Odense Adresse-Contoirs Efterretninger, 1845-01-09
Fallit i Kbhavn: Urtekræmmer J. F. Schæfer. Nyborg. 1ste og 2den Juledag udførtes af Dillettanter her den smukke Jule-Cantate af Weyse ved Gudstjenesteen, og ligeledes en Cantate til Nytaar af Schneider, der begge vandt bifald. Cantaterne ledsagedes af Orgel ved Organist Simonsen, der tillige havde arrangeret Musikken.
Odense Adresse-Contoirs Efterretninger, 1845-01-09
Svendborg den 6 Januar. Ved den idag afholdte Valghandling paa Raadstuen mødte 76 Vælgere. Til Borgerrepræsentant istedetfor Malermester, Domd. Tra holt, som efter Tour fratræder, valgtes Bagermester J.C. Rasmussen med 43 St.; dernæst havde Farver Kisby 20, Malermester Domd. Trabolt 4, Kjøbmand sk. Brandt 3, Muurmester J. Rasmussen og Fellbereder Jespersen hver 2, samt Bagerm. Nielsen og Kobbersmed Scheel hver 1 St. Til Forligelsescommissairer vare af Byfogden opstillede som Valgeandidater, Kæmner Jensen, Muurmester J. Rasmussen og Bagermester A. Wilhjelm. Ved Afstemningen afgave 65 Vælgere deres Stemme, hvoraf Kæmner Jensen valgtes med 35 St.; Bager Wilhelm erholdt 26 og Muurmester Rasmussen 4 St. Formanden for Borgerrepræsentanterne, Gjæstgiver Lacoppidan afgav til Protocollen et dissentierende Votum, angaaende de opstillede Valgeandidaters Competence, som tiltraadtes af Borgerrepræsentanterne Wulff og Lindegaard. Desuden fremkom Fattigkasserer Bendixen med et Promemoria til Byfogden, hvori han formeente, at denne maatte conferere med Borgerrepræsentationen angaaende Valget af Candidater til Forligelsescommissairer, førend der ved Raadstuesamling skredes til endeligt Valg. (Sv. A.)
Odense Adresse-Contoirs Efterretninger, 1845-01-09
Kjøbenhavns Børs-Cours den 7 Januar 1815. Hamb. 2 M. - k. S. 198 3/4. Species 200. Bank-Disconto 4 pCt., ditto paa Banco=Vexler 3 pCt. 4 pCt. Kgl. Obligat. (uden Rente) 102 a 102 3/4 Rbd. Sedler. 3 pCt. engelsk danske Obligationer 86 3/4 a 87 L. St. Nationalbank-Actier 138 a 138 1/2 Rbd. r. Sølv.
Odense Adresse-Contoirs Efterretninger, 1845-01-09
Odense Kirkenyt. Frue Sogn. Døbt: den 1 Decbr., Skomagerm. P. Petersens Søn, Hans Christian Petersen; Fadd. Mad. Hansen, Jfr. Clausen, Vognmændene R. Hansen og P. Petersen. Ægteviede: den 13 Decbr., Saddelmagersv. Johan Peter Petersen og Pigen Justine Sørensen; den 21de, Tjenestekarl Anders Rasmussen og Maren Jørgensen. - Døde: den 8 Decbr., Tjenestekarl Niels Nielsen, 22 Aar; den 31te, Tjenestekarl R. Hansens Søn, Niels Jørgen Hansen, 12 Dage.
Odense Adresse-Contoirs Efterretninger, 1845-01-09
Jndsendt. Uagtet det er et lidet lønnende Arbeide at være Theater anmelder her i Byen, kunne vi dog ikke undlade med et Par Ord at omtale Opførelsen af Svend Dyrings Huus igaar Aftes. Det er et vanskeligt Stykke at opføre, denne Tragedie, der ei alene vil føre os tilbage til de huuslige Scener af Middelalderens Ridderliv, men ogsaa har taget Aandeverdenen mere i Beslag, end man vel kan taale paa Theatret. Desmere bør det anerkjendes, at Selskabet ved Fremstillingen opfyldte alle rimelige Fordringer, thi vi ville ikke tale om, at den langt overgik vore Forventninger.
Odense Adresse-Contoirs Efterretninger, 1845-01-09
J denne Dom, som vi tillade os at udtale i Almindelighed, vil Enhver af de Spillende kunne indbefattes, navnlig Hr. Lange, der udførte Stigs Partie særdeles tilfredsstillende. Hovedinteressen dreier sig naturligviis iøvrigt og Ragnhilds Partie, med hvis gode eller slette Opfattelse og Udførelse Stykkets Fremstilling vel omtrent kan siges at staae eller falde, og det er især for i denne Henseende at give dem Verdienste seine Kroner at vi have omtalt denne Forestilling. Madame Bloch gav Ragnhild og havde dermed Leilighed til at vise sit Talents Betydning. Hun fremstillede den dybe, dæmoniske Lidenskab, der havde grebet denne, med en umiskjendelig Sandhed, og gjennemløb dens hele Scala, fra dens pludselige Opvaagnen til dens vilde Frembrusen, uden Affektation eller Overdrivelse, med Fiinhed og Kunst. Kun paa eet Punkt syntes hun os at svigte lidt; vi troe nemlig, at RagnhildsReplik, efterat hun har givet Drengen Guldmønten, bør fremsiges langsommere. Dog ville vi blot henstille det til Skuespillerindens Overveielse, i Tilfælde af en gjentagen Opførelse, Det viste sig iøvrigt ved denne Forestilling - og ogsaa dette har været os en Bevæggrund til at omtale den – at om en Provindskuespiller end ingen anden Vanskelighed havde at overvinde, saa har han den, at han mangler et Publikum, der kan give og unddrage ham sit bifald itide. Publikum paaskjønnede ikke denne Forestilling. Madame Bloch forlod Scenen fra de brillanteste Punkter af sin Rolle uden at en Haand rørte sig til hendes Opmuntring. Det er sædvanligt kun ved det Comiskes Fremstilling at Huset runger af Bifald og Bravo, eller maaskee snarere naar Charlatanerier og Gjøglekunster fremføres paa Scenen, thi ellers begriber Anmelderen ikke, hvorfor Hr. Pallesen i Søndags intet bifald erholdt. Det er let nok at fremstille en Caricatur, men at give en Caricatur, gjennem hvis Maske Sandheden idelig glimter, dertil hører virkelig Kunst.
Odense Adresse-Contoirs Efterretninger, 1845-01-09
AVERTISSEMENTS. At Listerne over de til Borgerrepræsentanter Valgbare, saavelsom de Valgberettigede fra idag af ere henlagte paa Raadstuen til almindeligt Eftersyn i 14 Dage, bekjendtgjøres herved, ifølge Forordningen af 24 October 1837 § 10.
Odense Adresse-Contoirs Efterretninger, 1845-01-09
Valgbestyrelsen for Odense Kjøbstad d. 6 Jan. 1845.
Odense Adresse-Contoirs Efterretninger, 1845-01-09
At der fra 1 Januar 1845 er oprettet en directe Brev- og Pakkepost imellem Nyborg og Kjerteminde, som afgaaer til Kjerteminde Tirsdag og Søndag, efter at Hovedposterne ere afgaaede fra Nyborg, bekjendtgjøres herved.
Odense Adresse-Contoirs Efterretninger, 1845-01-09
Ligeledes afgaaer nu ugentlig 2 Pakkeposter til Svendborg, nemlig Onsdag og Søndag Eftermiddag, der tillige medtager Brevposter, ligesom ogsaa en Brevpost endnu afgaaer didhen herfra Mandag Eftermiddag, efterat Posten her er expederet. Nyborg Postcontoir den 5 Januar 1845. Edaard Storch.
Odense Adresse-Contoirs Efterretninger, 1845-01-09
Theatret i Odense. Fredagen den 10 Jan. opføres, i Anledning af Hs. K. H. Kronprindsessens høje Fødselsdag: Prolog, med Chor, af Carl Bagger; derefter: En Criminal proces, Lystspil i 3 Acter af Rosier, oversat af J. L. Heiberg.
Odense Adresse-Contoirs Efterretninger, 1845-01-09
Søndagen den 12 Januar opføres: Statsmand og Borger, Skuespil i 5 Acter af Scribe, oversat af Carl Müller & Orlamundt. Borggaard.
Odense Adresse-Contoirs Efterretninger, 1845-01-09
Det kongelige Bibliothek paa Odense Slot er fra næste Uges Begyndelse aabent hver Mandag og Onsdag Kl. 12-1. Odense den 9 Januar 1845. C. Paludan Müller.
Odense Adresse-Contoirs Efterretninger, 1845-01-09
Hittegods. Eieren til en blaae Slængkappe, der hertil er indleveret som funden i Nærheden af Byen, kan erholde samme, naar han derom henvender sig til Odense Politiekammer. Breve til Skovsboe bedes herefter adresserede pr. Odense.
Odense Adresse-Contoirs Efterretninger, 1845-01-09
Breve til Hannesborg bedes adressoret pr. Odense.
Odense Adresse-Contoirs Efterretninger, 1845-01-09
En ugivt Mandsperson af sat Alder ønsker sig i Kost hos en Familie paa Landet. Adressecontoiret anviser.
Odense Adresse-Contoirs Efterretninger, 1845-01-09
En dygtig Pharmacent kan til førstkommende 1 Mai erholde Engagement paa et Apothek i Provindserne. Billet, mærket X. X. bedes tilsendt Adressecontoiret. En Skytte. der kan fremvise gode Vidnesbyrd for Duelighed og Orden, kan faae Tjeneste paa en Herregaard, hvor Lønnen, Skyde penge iberegnet, er 80 Rbd. om Aaret. Adressecontoiret giver Anviisning.
Odense Adresse-Contoirs Efterretninger, 1845-01-09
En ugivt Gartner kan erholde Tjeneste 1 Mai paa een af de større Herregaarde 2 Miil fra Odense. Adressecontoiret giver nærmere Oplysninger. 1800 Rbd. Sølv,
Odense Adresse-Contoirs Efterretninger, 1845-01-09
Umyndiges Midler under Stamhuset Erholm og Søndergaardes Overformynderie, kan strax erholdes til Laans, imod lovbefalet Sikkerhed, naar man henvender sig til Godsforvalter Selmer.
Odense Adresse-Contoirs Efterretninger, 1845-01-09
Silke=Reise=Tørklæder for Herrer, 2 Alen store, til 15 a 16 Mk. bekommes hos L. B. Jürgensen.
Odense Adresse-Contoirs Efterretninger, 1845-01-09
En god Jagt, drægtig 22 1/2 Commercelæster, liggende i Odense Kanal, ved Skibhusene, godt udhalet, med staaende og løbende Redskaber, 2 Stell Seil, 2 gode Ankere og Kjættinger, er underhaanden at faae tilkjøbs, naar man derom personlig eller i portofrie Breve henvender sig til undertegnede Eier. Hans Ludvig Smith i Stige pr. Odense. Huus-Leilighed.
Odense Adresse-Contoirs Efterretninger, 1845-01-09
Den Leilighed, som for Tiden beboes af Hr. Herredsfoged Hillerup i min Gaard No. 577 paa Torvet, kan erholdes til Leie førstkommende Paaske Flyttetid. N. Petersen. Anden Etage i Gaarden No. 28. paa Overgade, indrettet for en Familie, er til Leie til Paaske Flyttetid hos Maler Fich.
Odense Adresse-Contoirs Efterretninger, 1845-01-09
Tvende Værelser til Gaarden kunne erholdes til førstkommende Paaske Flyttetid hos Chr. Callesen.
Odense Adresse-Contoirs Efterretninger, 1845-01-09
En Beboelses-Leilighed paa 5 Værelser, beliggende i Vester-, Over= eller Korsgaden, ønskes til Leie til førstkommende Paaske Flyttetid. En billet mærket A. bedes aflagt paa Adressecontoiret.
Odense Adresse-Contoirs Efterretninger, 1845-01-09
J Nørrebrobpe er enten strax eller til 1 Mai 1815 tvende Beboelsesleiligheder at erholde til Leie, hvoraf den ene kan indrettes til en honet Familie; der kan tillige, hvis Liebhaverne ønske det, tillægges en god Frugt- og Kjøkkenhauge. Liebhaverne ville behage at henvende dem til Undertegnede. Nørrebrobye den 9 Januar 1845. Jens Rasmussen.
Odense Adresse-Contoirs Efterretninger, 1845-01-09
Undertegnede agter underhaanden at bortsælge sit eiende og iboende Boelsted i Røile Skov pr. Middelfart. Stedets Bygninger ere gode og solide; derunder hører et Areal af omtrent 20 Tdr. Land udmærkede Jorder, hvorpaa haves fornøden Skov. Nærmere Oplysning for Liebhaverne erfares. bedst, naar de henvende dem til Eieren Hans Larsen, der beboer Stedet.